# Οδηγός Sound·Juicer

2003
Mike Hearn (mike@theoretic.com)
2005
Shaun·McCance
2006
Νικολάου Χαράλαμπος (babis85@freemail.gr)
Έργο Τεκμηρίωσης GNOME
Mike
Hearn
mike@theoretic.com
Shaun
McCance
Έργο Τεκμηρίωσης GNOME
shaunm@gnome.org
2.10
2005-03-06

Shaun·McCance

Έργο Τεκμηρίωσης GNOME

2.0
2003-07-06

Mike·Hearn·mike@theoretic.com

Έργο Τεκμηρίωσης GNOME

Αυτό το εγχειρίδιο περιγράφει τη χρήση του Sound Juicer

## Εισαγωγή

Το Sound Juicer είναι ένα απλό και καθαρό εργαλείο εξαγωγής CD. Σας επιτρέπει να εξάγετε τον ήχο από τους συμπαγείς δίσκους ήχου και να τους μετατρέπετε σε αρχεία ήχου που μπορεί να καταλάβει και να αναπαράγει ο υπολογιστής σου. Το Sound Juicer μπορεί ακόμα να αναπαράγει τα κομμάτια ήχου κατευθείαν από το CD, επιτρέποντάς σας να προεπισκοπήσετε το CD πριν το εξάγετε.

Το Sound Juicer είναι σχεδιασμένο για να είναι εύκολο στη χρήση του, και να εργάζεται με μικρή μεσολάβηση του χρήστη. Όταν ξεκινήσετε το Sound Juicer, θα εξετάσει το CD στον οδηγό και θα προσπαθήσει να εντοπίσει τις πληροφορίες για τα κομμάτια ήχου χρησιμοποιώντας την ελεύθερα-διαθέσιμη υπηρεσία MusicBrainz.

Sound Juicer κατά την εκκίνηση

## Εισαγωγή Δεδομένων Κομματιών

Όταν εισάγετε ένα CD ήχου, το Sound Juicer θα ανακτήσει αυτόματα τα δεδομένα των κομματιών από το MusicBrainz. Το MusicBrainz είναι μία ελεύθερη υπηρεσία η οποία παρέχει μία βάση δεδομένων για τα περισσότερα εκδιδόμενα CDs. Το Sound Juicer χρησιμοποιεί το σειριακό αριθμό του CD και τις θέσεις και τα μήκη των κομματιών για να τα ταιριάξει με τα CD της βάσης δεδομένων του MusicBrainz.

Περιστασιακά, περισσότερα από ένα CD θα έχουν την ίδια δόμηση. Εάν βρεθούν περισσότερα από ένα CD το Sound Juicer θα παρουσιάσει ένα διαλογικό παράθυρο επιτρέποντάς σας να διαλέξετε το CD που θα χρησιμοποιήσετε. Εάν εντοπιστεί λάθος CD ή εάν το MusicBrainz δεν περιέχει κανένα CD που να ταιριάζει, θα πρέπει να εισάγετε τις πληροφορίες των κομματιών χειροκίνητα.

Το πάνω μέρος του παραθύρου περιέχει κουτιά κειμένου για τον τίτλο, τον καλλιτέχνη, και το είδος του CD. Ακολουθεί μία λίστα των κομματιών ήχου του CD. Μπορείτε να θέσετε τον τίτλο και τον καλλιτέχνη για κάθε κομμάτι. Το Sound Juicer χρησιμοποιεί αυτ'ες τις πληροφορίες για να ονομάσει τα αρχεία και τους φακέλους όπου αποθηκεύεται η μουσική. Οι πληροφορίες του κομματιού και του άλμπουμ κωδικοποιείται επίσης στα αρχεία ήχου. Πολλοί αναπαραγωγείς μουσικής, συμπεριλαμβανομένων των φορητών συσκευών, χρησιμοποιούν αυτές τις πληροφορίες για να οργανώσουν και να εμφανίσουν τα αρχεία ήχου.

Για να επεξεργαστείτε τον τίτλο του κομματιού, πρώτα επιλέξτε το κομμάτι, μετά κάντε κλικ στον τίτλο. Όταν τελειώσετε εισάγοντας τον τίτλο, πατήστε το κουμπί του πληκτρολογίου Enter, ή κάντε κλικ έξω από τον τίτλο.

Όταν επεξεργάζεστε τον καλλιτέχνη του CD, ο καλλιτέχνης κάθε κομματιού ενημερώνετε αυτόματα. Τα περισσότερα CDs αποτελούνται από έναν καλλιτέχνη μόνο, και αυτό το χαρακτηριστικό σας εξοικονομεί χρόνο από την εισαγωγή του καλλιτέχνη για κάθε κομμάτι.

Μερικά CDs, παρ' όλα αυτά, είναι συλλογές κομματιών από διαφορετικούς καλλιτέχνες. Για τέτοιου είδους CDs, θα πρέπει να εισάγετε τον καλλιτέχνη για κάθε κομμάτι. Για να θέσετε τον καλλιτέχνη για κάθε κομμάτι, πρώτα επιλέξτε το κομμάτι, μετά κάντε κλικ στον καλλιτέχνη. Μπορείτε να θέσετε ως καλλιτέχνη για το CD την τιμή "Διάφορα" ή απλά να την αφήσετε κενή, εξαρτώντας στο πώς προτιμάτε να οργανώνετε τη μουσική σας.

MusicBrainz unfortunately does not provide genre data, but Sound Juicer includes several stock genres:

- Ambient

- Blues

- Classical

- Country

- Dance

- Electronica

- Folk

- Funk

- Jazz

- Latin

- Pop

- Rap

- Reggae

- Rock

- Soul

- Spoken Word

## Εξαγωγή

Εξ' ορισμού, το Sound Juicer θα εξάγει όλα τα κομμάτια του CD σε αρχεία ήχου. Εάν δεν επιθυμείτε να εξάγετε όλα τα κομμάτια, μπορείτε να επιλέξετε ποια κομμάτια θέλετε να εξαχθούν χρησιμοποιώντας τα πλαίσια ελέγχου στην πρώτη στήλη της λίστας των κομματιών.

Μπορείτε επίσης να χρησιμοποιήσετε τα αντικείμενα του μενού Επεξεργασία Επιλογή Όλων και Επεξεργασία Αποεπιλογή Όλων για να επιλέξετε όλα ή κανένα από τα κομμάτια προς εξαγωγή.

Εφόσον έχετε εισάγει όλες τις πληροφορίες που χρειάζεστε, κάντε κλικ στο κουμπί Εξαγωγή, ή πατήστε CtrlEnter. Το Sound Juicer θα ξεκινήσει το διάβασμα του ήχου από το CD και την αποθήκευση του σε αρχεία στον υπολογιστή σας. Εξ' ορισμού, τα αρχεία ήχου αποθηκεύονται στον κατάλογο `Μουσική` στον αρχικό σας κατάλογο.

Όταν αρχίσετε την εξαγωγή, το κουμπί Εξαγωγή θα αλλάξει στο κουμπί Διακοπή. Μπορείτε να κάνετε κλικ σε αυτό το κουμπί οποιαδήποτε στιγμή για να σταματήσετε την εξαγωγή.

Το Sound Juicer υποδεικνύει ποιο κομμάτι εξάγεται την στιγμή εκείνη επιδεικνύοντας μία εικόνα δίπλα στον αριθμό του κομματιού. Μπορείτε επίσης να δείτε την ολική πρόοδο και εκτίμηση του χρόνου που απομένει στη μπάρα κατάστασης στο κάτω μέρος του παραθύρου.

Η εξαγωγή ενός CD μπορεί να διαρκέσει αρκετό χρόνο, εξαρτώμενη από την ταχύτητα του υπολογιστή σας. Μπορείτε να ελαχιστοποιήσετε το Sound Juicer με ασφάλεια ή να το μετακινήσετε σε διαφορετικό χώρο εργασίας για να συνεχίσετε να χρησιμοποιείτε τον υπολογιστή σας ενώ εξάγεται ο ήχος.

## Αναπαραγωγή

Το Sound Juicer σας επιτρέπει να αναπαράγετε άμεσα τα κομμάτια του CD. Για να αρχίσει η αναπαραγωγή του CD, απλά κάντε κλικ στο κουμπί Αναπαραγωγή, ή πατήστε CtrlP. Για να αναπαράγετε ένα συγκεκριμένο κομμάτι, επιλέξτε το κομμάτι αυτό και κάντε κλικ στο κουμπί Αναπαραγωγή, ή απλά κάντε διπλό κλικ στο κομμάτι.

Όταν το Sound Juicer αναπαράγει ένα CD, το κουμπί Αναπαραγωγή αλλάζει στο κουμπί Παύση. Μπορείτε να κάνετε κλικ σε αυτό οποιαδήποτε στιγμή για να διακόψετε την αναπαραγωγή, και να ξανακάνετε κλικ στο κουμπί Αναπαραγωγή για να συνεχίσετε την αναπαραγωγή από εκεί που είχατε μείνει.

Κατά την αναπαραγωγή, το Sound Juicer εμφανίζει μία μπάρα προόδου που δείχνει την θέση ολόκληρου του CD το οποία αναπαράγεται. Για να υπερπηδήσετε σε διαφορετικό μέρος του CD, σύρετε τη λαβή κατά μήκος της μπάρας προόδου.

## Προτιμήσεις

Το παράθυρο προτιμήσεων σας επιτρέπει να ελέγξετε:

- Ποιον οδηγό CD χρησιμοποιεί το Sound Juicer, εάν έχετε περισσότερους από έναν οδηγό,

- Πού τοποθετούνται τα αρχεία ήχου που εξάγονται, και

- Ποια μορφή αρχείου και κωδικοποιητή/αποκωδικοποιητή χρησιμοποιείται για την εξαγωγή των αρχείων ήχου.

Παράθυρο προτιμήσεων

### Επιλέγοντας έναν οδηγό CD

Εάν έχετε πολλούς οδηγούς CD στον υπολογιστή σας, η αναδυόμενη προς τα κάτω λίστα με ετικέτα Οδηγός CD σας επιτρέπει να επιλέξετε ποιον οδηγό θα χρησιμοποιήσετε. Το πλαίσιο ελέγχου Αποβολή κατά την ολοκλήρωση σας επιτρέπει να χειριστείτε κατά πόσον το Sound Juicer θα αποβάλει το CD από τον οδηγό όταν θα ολοκληρωθεί η εξαγωγή των αρχείων ήχου.

### Ονομασία Αρχείων Ήχου

Η αναδυόμενη προς τα κάτω λίστα Φάκελος Μουσικής σας επιτρέπει να επιλέξετε σε ποιον φάκελο θα αποθηκεύσετε τα αρχεία ήχου. Επιλέξτε κάποιον από τους φακέλους της λίστας, ή επιλέξτε Άλλο για να επιλέξετε άλλον φάκελο με τον επιλογέα αρχείου. Εξ' ορισμού, τα αρχεία τοποθετούνται στον φάκελο `Μουσική` στον γονικό κατάλογο.

Το τμήμα Ονόματα Κομματιών σας επιτρέπει να ελέγξετε πώς θα ονομάζονται τα αρχεία και οι φάκελοι. Το Sound Juicer μπορεί να αποθηκεύσει αρχεία ήχου σε ξεχωριστούς φακέλους, βοηθώντας σας να συντηρήσετε την μουσική σας οργανωμένη. Μπορείτε να επιλέξετε πώς θα δημιουργούνται και ονομάζονται αυτοί οι φάκελοι χρησιμοποιώντας την αναδυόμενη προς τα κάτω λίστα Ιεραρχία Φακέλου. Εξ' ορισμού, το Sound Juicer δημιουργεί έναν φάκελο για τον καλλιτέχνη του άλμπουμ και έναν υποφάκελο για το άλμπουμ.

Χρησιμοποιήστε την προς τα κάτω αναδυόμενη λίστα Όνομα αρχείου για να επιλέξετε πώς θα ονομάζονται τα αρχεία ήχου. Εξ' ορισμού, το Sound Juicer χρησιμοποιεί τον αριθμό του κομματιού ακολουθούμενο από μία παύλα και τον τίτλο του κομματιού.

Επιλέξτε το κουτί Αφαίρεση ειδικών χαρακτήρων για να κάνετε το Sound Juicer να απομακρύνει ή να αντικαταστήσει χαρακτήρες όπως τα κενά και τα σημεία στίξης στα ονόματα αρχείων. Αυτό είναι χρήσιμο εάν σχεδιάζετε να βάλετε τα αρχεία ήχου σε μία φορητή συσκευή ή σε άλλον υπολογιστή ο οποίος έχει περισσότερες περιορισμούς στα ονόματα των αρχείων.

Ακόμα και όταν η Αφαίρεση ειδικών χαρακτήρων δεν είναι επιλεγμένη, το Sound Juicer θα απομακρύνει τον χαρακτήρα `/` από τα ονόματα αρχείων. Αυτός ο χαρακτήρας δεν μπορεί να χρησιμοποιηθεί σε κανένα όνομα αρχείου στο UNIX, Linux, και σε άλλα παρόμοια συστήματα.

### Επιλέγοντας Μορφή

Μπορείτε να επιλέξετε ποια μορφή αρχείου ήχου το Sound Juicer να χρησιμοποιεί για να αποθηκεύσει τα κομμάτια στο υπολογιστή σας. Υπάρχει ένας αριθμός από διαθέσιμες μορφές, κάθε μία με τα δικά της πλεονεκτήματα. Οι διαθέσιμες μορφές στον υπολογιστή σας μπορεί να ποικίλουν, αλλά οι επόμενες επιλογές είναι συνήθως διαθέσιμες:

Ποιότητα CD, απωλεστική (ήχος Ogg Vorbis)

  Αυτή η επιλογή είναι προεπιλεγμένη. Το Ogg Vorbis, όπως και άλλες απωλεστικές μορφές ήχου (όπως το MP3 και το AAC) απορρίπτει μερικές πληροφορίες από τα αυθεντικά δεδομένα ήχου. Αν και το αρχείο ήχου δεν είναι τέλειο πανομοιότυπο του CD ήχου, οι διαφορές δεν είναι διακριτές από τους περισσότερους ακροατές. Σαν αποτέλεσμα, οι απωλεστικές μορφές τείνουν να έχουν πολύ μικρά μεγέθη αρχείων.

  Η Ogg Vorbis μορφή είναι η προεπιλεγμένη απωλεστική μορφή που χρησιμοποιείται στο Sound Juicer. Το Ogg Vorbis είναι μία ανοιχτή μορφή, αναπτυγμένος από το Ίδρυμα Xiph.Org, το οποίο τείνει να παράγει μικρότερα μεγέθη αρχείων και υψηλότερης ποιότητας ήχο από ότι πολλές άλλες απωλεστικές μορφές. Παρ' όλο που δεν είναι τόσο διαδεδομένο όσο η παλιότερη μορφή MP3, τα περισσότερα λογισμικά ήχου μπορούν να αναπαράγουν αρχεία Ogg Vorbis, και πολλά μηχανήματα αναπαραγωγής έχουν ενσωματωμένη υποστήριξη.

  Το Xiph.Org διατηρεί λίστες από αναπαραγωγείς λογισμικού, φορητά μηχανήματα αναπαραγωγέων, και στατικά μηχανήματα αναπαραγωγέων οι οποίοι υποστηρίζουν το Ogg Vorbis.

Ποιότητα CD, μη απωλεστική (ήχος FLAC)

  Η μορφή ήχου FLAC είναι μία μη απωλεστική μορφή. Κανένα δεδομένο ήχου δεν χάνεται μετατρεπόμενο σε FLAC, αν και συμπιέζει τα αρχεία ήχου κατά 70%. Το FlAC και άλλες μη απωλεστικές μορφές είναι δημοφιλή σε περιπτώσεις όπου χρειάζεται υψηλής πιστότητας ήχος, αλλά και αρχεία που χρειάζεται να συμπιεσθούν για εξοικονόμηση χώρου στο δίσκο και χρόνου μεταφοράς σε δίκτυα.

Ομιλία (ήχος WAV)

  Η έξοδος του προφίλ Ομιλία παράγει χαμηλής-ποιότητας μονοφωνικών αρχείων ήχου. Μπορείτε να επιθυμήσετε να το επιλέξετε για διαλέξεις, βιβλία σε κασέτες, και άλλες εκφωνημένες λέξεις σε CDs, όπου η απώλεια στην ποιότητα του ήχου είναι μικρότερης σημασίας.

Μπορείτε να κάνετε κλικ στο κουμπί Επεξεργασία Προφίλ για να επεξεργαστείτε τις διαθέσιμες μορφές ήχου. Ο διαλογικός επεξεργαστής προφίλ παρέχει άμεση πρόσβαση στη μετατροπή του ήχου. Τα προφίλ ορίζονται με τα άμεσο κανάλια πληροφόρησης GStreamer. Το GStreamer είναι η θεμελιώδης βιβλιοθήκη πολυμέσων που χρησιμοποιείται από το Sound Juicer και από άλλες εφαρμογές πολυμέσων. Μία πλήρης εξήγηση των προφίλ ήχου είναι έξω από το σκοπό αυτού του εγγράφου.

Εάν χρειάζεστε να αποθηκεύσετε κομμάτια σε μορφή MP3 (για παράδειγμα, εάν ο φορητός αναπαραγωγέας μουσικής υποστηρίζει μόνο MP3 και όχι OggVorbis), θα χρειαστείτε να δημιουργήσετε ένα νέο προφίλ. Για να το κάνετε αυτό, κάντε κλικ στο Επεξεργασία Προφίλ, κάντε κλικ στο Νέο, και ονομάστε το προφίλ `MP3`.

Select the MP3 profile and click the Edit button. Set GStreamer Pipeline to

    audio/x-raw-int,rate=44100,channels=2 ! lame name=enc vbr=0 bitrate=192 ! id3v2mux

Ορίστε την Επέκταση Αρχείου σε `mp3`, και διαλέξτε το Ενεργό κουμπί. Θα πρέπει να επανεκκινήσετε το Sound Juicer για να δείτε το νέο προφίλ ήχου.

Αυτό το προφίλ χρησιμοποιεί τον LAME MP3 κωδικοποιητή, για αυτό θα χρειαστείτε να έχετε εγκατεστημένο το άρθρωμα GStreamer LAME.